《木状元惠示近诗一卷作诗为谢》
宋代·喻良能

洪都通守词华溢，汉殿文章元第一。
万卷落落蟠胸中，三江衮衮悬吟笔。
赠我玉佩联玦环，未数大鹏兼小山。
欲知风味不能尽，此卷长留天地间。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。